**Bejas pamatskolas**

 **pašnovērtējuma ziņojums**

|  |  |  |  |
| --- | --- | --- | --- |
|

|  |
| --- |
| Alūksnes novada, Jaunalūksnes pagastā  |
| *Dokumenta datums ir pēdējā pievienotā droša elektroniska paraksta un tā laika zīmoga datums* |

 |   |
|

|  |
| --- |
|  |
|  |

 |   |

Publiskojamā daļa

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums | Izglītībasprogrammaskods | Īstenošanas vietas adrese(ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.māc.g. | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanasdatums |
| Pamatizglītības programma | 21011111 | “Bejas skola”, Beja, Jaunalūksnes pagasts, Alūksnes novads, LV-4350 | V-9321 | 30.08.2017. | 54 | 54 |
| Speciālās pamatizglītības programma izglītojamajiem ar mācīšanās traucējumiem | 21015611 | “Bejas skola”, Beja, Jaunalūksnes pagasts, Alūksnes novads, LV-4350 | V-3086 | 07.07.2020. | 4 | 4 |
| Vispārējās pirmsskolas izglītības programma | 01011111 | “Bejas skola”, Beja, Jaunalūksnes pagasts, Alūksnes novads, LV-4350 | V-6720 | 30.08.2013. | 12 | 11 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 13 |  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | - | - |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 2 logopēdi ar slodzi 0,1123 pedagoga palīgi ar slodzi 0,184 | Izglītības iestāžu atbalsta centra speciālistu izbraukuma konsultācijas/nodarbības izglītības iestādē. |

* 1. Izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam):
* Pašvadītas mācīšanās principu un paņēmienu ieviešana.

Mērķis: Skaidri definēt sasniedzamo rezultātu un plānot mācību procesu, lai to sasniegtu.

* Sociāli emocionālās mācīšanās prasmju praktizēšana un to novērtēšana.

Mērķis: Apgūst un attīstīt kompetences: saprast sevi, pārvaldīt sevi, saprast citus, saprasties ar citiem, pieņemt atbildīgus lēmumus.

1. **Izglītības iestādes darbības pamatmērķi**
	1. Izglītības iestādes misija – skola kā kultūrizglītības centrs Jaunalūksnes pagasta Bejas ciematā.
	2. Izglītības iestādes vīzija par izglītojamo – atbalstoša, radoša uz sadarbību vērsta skola, kurā mācās un aug kopā.
	3. Izglītības iestādes vērtības cilvēkcentrētā veidā – sadarbība, radošums, cieņa.
	4. 2020./2021.mācību gada darba prioritātes (mērķi/uzdevumi) un sasniegtie rezultāti:

|  |  |
| --- | --- |
| **Prioritāte(s)** | **Sasniegtie rezultāti** |
| Mācību procesa organizēšana uz kvalitatīvu, efektīvu atgriezeniskās saites (AS) sniegšanu. | Visiem skolotājiem ir izpratne par AS (sniegšanu/ saņemšanu) nozīmi kā vienu no efektīvas stundas nosacījumam. Marta mēnesī pedagoģiskās padomes sēde skolotāji prezentēja paveikto, minēja labos piemērus, diskutēja. Stundu vērošana gan klātienē, gan attālināti ļauj secināt, ka lielākajā daļā skolotāji pielieto dažādas metodes AS saņemšanai/došanai.  |
| Pilnveidot jēgpilnu informācijas tehnoloģiju (IT) pielietojumu, sekmējot digitālās kompetences attīstību. | Visi skolotāji pārzina digitālo saturu un rīkus, mācību procesā izmantoja to resursus. Izvēli nosaka mācību priekšmeta pieejamie materiāli konkrētā paltformā, gan skolotāja personīgā prasme to lietošanā. Skolotāju un skolēnu mācību gada izvērtējums ļauj secināt, ka ikviens ir attīstījis savas digitālās kompetences gan pašmācoties, gan kopā mācoties un darbojoties.  |
| Sociāli emocionālo prasmju ieviešana (SEM)  | Ir iepazīta un uzsākta SEM prasmju, to elementu mācīšanas ieviešana. Gada uzdevums - darbs ar attiecībām un emocijām. Ikdienas skolotāju uzstādījums bija sekot indivīda spējai pārvaldīt un izprast sevi un saprasties ar citiem. Arī tiešsaistes stundu sākumā lielākā daļa skolotāju uzmanību veltīja skolēnu emocionālajam noskaņojumam, ievērojot brīvprātības principu, ļāva izteikties. Skolēnu psihoemocionālajam atbalstam notika individuālās sarunas. Daži skolotāji klasē praktizēja personīgo mācīšanās mērķu izvirzīšanu.  |

1. **Kritēriju izvērtējums**
	1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Mācību gada darba plāns tiek veidots balstoties uz attīstības plānā konkrētam laika periodam izvirzītajām prioritātēm, tiek ņemtas vērā izvirzītās prioritātes novadā un valstī. Mācību gada beigās notiek darba pašvērtējums, kurā iesaistās visas izglītības procesā iesaistītās lielākā daļa no mērķgrupas. Pašvērtējumā gūtie rezultāti tiek izmantoti skolas darba plāna uzdevumu noteikšanai, korekciju veikšanai attīstības plānā. | Izglītības iestādes darba rezultativitātes izvērtēšanā un darbības attīstības plānošanā iesaistīt dibinātāju.  |
| Personāla pārvaldībā tiek likts akcents uz komunikāciju, motivāciju, lai ikviens ir ieinteresēts iestādes kopējo mērķu sasniegšanā. Ņemot vērā darbinieku profesionalitāti, zināšanas un pieredzi attiecīgajā jautājumā, tiek deleģēti pienākumi un atbildība. Pandēmijas laiks pierādīja informācijas apmaiņas efektivitāti digitālajās vietnēs.  | Paaugstināt personāla kapacitāti iestādes pārvaldībā.  |
| Iestādes pārvaldību un darbības efektivitāti nodrošina Sākumskolas un Klašu audzinātāju metodiskās komisijas, ir nozīmēts atbildīgais par mācību fondu kas darbojas pēc izvirzītajiem aktuālajiem gada mērķiem, regulāri tos aktualizē. Vadības komandā ir direktors un metodisko komisiju vadītāji. Ikdienas darbā, atsevišķu jautājumu risināšanai, tiek veidotas darba grupas. |  |
| Skolas direktorei ir zināšanas un izpratne par iestādes finanšu un materiāltehnisko resursu efektīvu pārvaldību. Regulāri tiek piesaistīti papildus finanšu resursi, ko nodrošina nodibinājuma “Bejas skolas attīstības fonds” darbība.  |  |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Direktorei ir labas zināšanas par iestādes darbības tiesiskumu. Skolas iekšējie normatīvie akti (INA) tiek izstrādāti pamatojoties uz ārējiem normatīvajiem aktiem, kā arī izstrādāti dokumenti, kas nosaka savas iestādes iekšējās darbības kārtību. Atbilstoši reālajai situācijai tiek veikti atjauninājumi. |  |
| Skolas direktorei ir pietiekamas zināšanas un prasmes par līderības stratēģijām un taktikām. Ikdienas darbā atbildība tiek uzticēta kolēģiem, kopīgi tiek risinātas problēmas, radot idejas, skaidri nosakot mērķus. Lēmumi tiek pieņemti apspriežoties, ņemot vērā ieteikumus. Ir pieredze darboties nestandarta situācijās, kā Covid19 laikā, pieņemt nepopulārus lēmumus, uzņemties personīgo atbildību. | Papildināt zināšanas par līderības stratēģijām un taktikām, un pārmaiņu vadīšanu. |
| Direktorei ir plašas zināšanas daudzpusīgajā komunikācijā un prasme atbilstoši situācijai tās pielietot. Galvenokārt tiek izmantotas racionālā pārliecināšana, iedvesmošanas taktika, argumentēta kritika, konsultēšana, sarunas. Savs viedoklis tiek pamatots. Ir spēja izprast dažāda veida sniegtu un saņemtu atgriezenisko saiti. |  |
| Iestādes Attīstības plānā ir definētas skolas pamatvērtības, kas ir sadarbība, radošums, cieņa. Skolas darbība tiek vadīta ētiski, ar cieņpilnu komunikāciju, saskaņojumu vārdus un darbus, kas ir vienoti ikvienā komunikācijā. Prot argumentēt savu rīcību. | Veidot vienotu izpratni par skolas pamatvērtībām ikvienā izglītības procesa mērķgrupas dalībniekā, veicināt līdzatbildību. |
| Skolas direktorei ir izpratne par aktuālajiem izglītības attīstības, tās kvalitātes un nozares politikas jautājumiem. Kolektīvs ir iepazinies ar Alūksnes novada pašvaldības Attīstības programmu 2021.-2027.gadam, Skolas padomes pārstāvji piedalījās novada tematiskajā darba grupā. |  |
| Direktores zināšanas un izpratne par mācīšanas, mācīšanās un audzināšanas jautājumiem ir pietiekamas, lai vadītu iestādi. Regulāri tiek sekots aktualitātēm, papildināta sava profesionālā kompetence gan skolvadībā, gan mācību priekšmetu jomā – fizikas un datorikas. | Sadarbībā ar mācību priekšmetu skolotājiem plānot mācību saturu kompetenču pieejā. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Ir sekmīga sadarbība ar novada pašvaldību būtiskāko funkciju īstenošanā. Izglītības iestādes mērķi stratēģiski sakrīt ar pašvaldības mērķiem. Ikviens pedagogs izprot personīgo atbildību par profesionālās kompetences pilnveidi, to plāno. Lai nodrošinātu izglītības programmu īstenošanu, iestādē tiek apzinātas un kopīgi pārrunātas vajadzības un optimāli plānoti resursi izglītības programmu īstenošanai. |  |
| Dažādu jautājumu risināšanā sadarbība ar Jaunalūksnes pagasta pārvaldi, tās iestādēm. Regulāri tiek īstenotas kopīgas pedagoģiski izglītojošas nodarbības Bejas bibliotēkā. Vietējai kopienai tiek piedāvātas aktivitātes un pasākumi. | Pilnveidot sadarbību ar vietējo kopienu, iniciēt kopīgus projektus. |
| Skolas direktore veido izziņas un inovācijas kultūru iestādē. Kolektīvs ir atvērts pārmaiņām, ir izpratne par to nepieciešamību un atbalsts ieviešanai. Ne vienmēr notiek sistemātisks darbs ar vecākiem, vietējo kopienu un dibinātāju izziņas un inovāciju organizācijas kultūras ilgtspējas nodrošināšanai.  | Paplašināt mērķtiecīgu sadarbību izziņas un inovāciju organizācijas kultūras ilgtspējas nodrošināšanai.  |
| Direktore nodrošina savstarpējo mācīšanos un komanddarbu, kas ļauj apkopot un uzkrāt zināšanu un mācīšanās pieredzi skolas efektīvai darbībai un savstarpējai pieredzes apmaiņai profesionālajā vidē, lai īstenotu sekmīgu izglītības programmu īstenošanu, iesaistās sadarbībā ar citām iestādēm.  | Uzsākt apkopot un uzkrāt zināšanu radīšanas un mācīšanās pieredzi.  |
| Skolā tiek nodrošināta regulāra vecāku iesaiste izglītības iestādes darbībā. Ir izveidota sekmīga sadarbības sistēma, kas ļauj iesaistīties ikvienam vecākam.  | Panākt ikviena vecāka ieinteresētību sekot savu bērnu sekmībai un izaugsmei.  |
| Direktore rada priekšnosacījumus un atbalsta sekmīgu iestādes padomes un izglītojamo pašpārvaldes darbu. Tiek plānots vadības komandas atbalsts un nepieciešamie finanšu resursi.  | Veicināt izglītojamo līdzpārvaldes iniciatīvu un atbildību. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolas pedagogu izglītība un profesionālā kvalifikācija atbilst normatīvajos aktos noteiktajām prasībām. 12 pedagogiem ir augstākā pedagoģiskā izglītība, 2 pedagogi to iegūst. |  |
| Skolas pedagogi ir orientēti uz nepārtrauktu profesionālās kompetences pilnveidi un attīstību, plānveidīgi to īsteno.  |  |
| Pedagogu stundu noslodze tiek sadalīta atbilstoši mācību plānam un profesionālajai kvalifikācijai. Pedagogu noslodze ir optimāla. 2020./2021.m.g. pedagogi neizrādīja iniciatīvu profesionālās kvalitātes pakāpēm. | Motivēt pedagogus pieteikties profesionālās kvalitātes novērtēšanai. |
| Skolā ir izveidota sistēma pedagoģiskā procesa novērtēšanai. Ikgadējā pašvērtēšanas procesā visi pedagogi izvērtē savu profesionālo darbību un izglītības procesa darbības efektivitāti.  | Ieplānot kursus pedagogiem darbam apvienotajās klasēs. |

1. **Informācija par lielākajiem īstenotajiem projektiem par 2020./2021.māc.g.**
	1. to īsa anotācija un rezultāti;

ESF projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” ietvaros īstenotais projekts “Izaicini sevi, piedalies un radi!”. Projektā tika iesaistīti priekšlaicīgās mācību pārtraukšanas riska grupas jaunieši, ar mērķi veicināt dalībnieku mācību motivāciju un pašiniciatīvu, izzināt savas spējas, gūt jaunas zināšanas un prasmes, izzināt pieprasījumu darba tirgū, iepazīties ar vietējo uzņēmēju pieredzi un veiksmīgiem dzīves stāstiem.

ESF projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” ietvaros 12 bērni saņēma palīdzību savu zināšanu un prasmju uzlabošanai mācību priekšmetos, 2 izglītojamie saņēma pedagoga atbalstu mācību darba organizēšanai, viens izglītojamais saņēma ekonomisko atbalstu – ēdināšanas apmaksu.

1. **Informācija par institūcijām, ar kurām noslēgti sadarbības līgumi**
	1. Nav.
2. **Audzināšanas darba prioritātes trim gadiem un to ieviešana**

**(uz trim nākamajiem 3 gadiem)**

* 1. Prioritātes:

2021./2022.m.g. - Sociāli emocionālās mācīšanās (SEM) prasmju praktizēšana un to novērtēšana, uz attiecībām orientētas vides veidošana klasē, skolā

2022./2023.m.g. – Izglītojamo individuālo kompetenču pilnveidošana, spēju un prasmju attīstīšana.

2023./2024.m.g. – Patriotisma un pilsoniskas līdzdalības veicināšana motivējot izglītojamos pašizglītībai un pašattīstībai.

* 1. Secinājumi pēc 2020./2021. mācību gada izvērtēšanas:

6.2.1. Tika izstrādāta klases audzinātāju stundu programma 2021.-2023.gadam, kurā tematiskās grupas ir strukturētas pa vecumposmiem. Audzināšanas darba saturs ietver prioritārās un ieteicamās darba tēmas klases stundām gadā.

6.2.2. Aktualizēta ideja par sociāli emocionālo mācīšanu - audzināšanu (SEM), to pakāpeniski integrējot skolas un klases audzināšanas procesā, tā attīstot sociāli emocionālās kompetences atbilstoši vecumposmam. Attālinātajā mācību procesā izglītojamajiem tika veidota sajūta, ka sociālā vide ir pieņemoša un atbalstoša, palīdzēts izglītojamiem veidot pozitīvas attiecības ar pedagogiem, klasesbiedriem un apzināties savas stiprās puses, attīstības iespējas, piedaloties projekta “Izzini sevi, piedalies un radi!” aktivitātēs.

6.2.3. Droša, fiziski aktīva un veselīga dzīves veida popularizēšana: rudens pārgājienos visas klases iepazina kultūrvēsturiskās vietas Alūksnes novadā, dalība rudens Olimpiskajā dienā. Pandēmijas nosacījumu izpilde skolā. Attālinātajā mācību procesā tiešsaistes nodarbības ar VUSG un AS “Sadales tīkli”, pavasara Olimpiskās dienas aktivitātes.

1. **Citi sasniegumi**
	1.

7.1.1. Projekta “Izaicini sevi, piedalies un radi!” īstenošana;

7.1.2. Labs sniegums (viena 1.pakāpe un viena augstākā pakāpe) Skatuves runas konkursā;

7.1.3. 1.vieta 5.klases izglītojamajam Nacionālās skaļās lasīšanas sacensībās;

7.1.4. Mazpulka dalībnieks (9.klases izglītojamais) ieguva Goda nomināciju “Augsim Latvijai” un sudraba karotīti;

7.1.5. Vasaras radošās dienas augustā.

* 1. 2018./2019.mācību gada 9.klases rezultāti (procentos) valsts pārbaudes darbos ir sekojoši:

|  |  |  |  |
| --- | --- | --- | --- |
| **Mācību priekšmets** | **Skolā** | **Novadā** | **Valstī** |
| Latviešu valoda | 60,81% | 64,02% | 64,39% |
| Angļu valoda | 62,67% | 69,77% | 70,50% |
| Krievu valoda | 60,33% | 66,63% | 71,27% |
| Matemātika | 51,56% | 53,02% | 55,68% |
| Latvijas vēsture | 55,95% | 61,53% | 63,01% |

|  |  |  |  |
| --- | --- | --- | --- |
| **Mācību****priekšmets** | **Rezultāts****eksāmenā** | **Apguves līmeņi** | **Vidējais klases vērtējums****gadā** |
| **Nepie-****tiekams** | **Pietiekams** | **Optimāls** | **Augsts** |
| Latviešu valoda | 60,81% | - | 56% | 44% | - | 5,2 |
| Angļu valoda | 62,67% | - | 66,66% | 33,34% | - | 5,2 |
| Krievu valoda | 60,33% | - | 66,67% | 16,67% | 16,67% | 6 |
| Matemātika | 51,56% | - | 56% | 44% | - | 4,9 |
| Latvijas vēsture | 55,95% | - | 67% | 33% | - | 5,89 |

Salīdzinot valsts pārbaudes darbu rezultātus skolā ar rezultātiem valstī, secinām, ka tie ir zemāki visos mācību priekšmetos. Lielāka diference ir svešvalodās un Latvijas vēsturē.

Valsts pārbaudes darbu rezultatīvajam rādītājam nav būtiskas atšķirības no klases gada vērtējumiem, dažos pat augstāks. Tas ļauj secināt, ka izglītojamo ikdienas vērtējumi ir objektīvi. Skolas uzdevums – paaugstināt matemātikas un Latvijas vēstures rezultatīvo sniegumu.

2019./2020.m.g. un 2020./2021.m.g. valsts pārbaudes darbi nenotiek.